Det er flere personifikasjoner av vinteren og skikkelser forbundet med den i andre tradisjoner: Kong Vinter likner særlig på Fader Frost (på russisk , egentlig «Bestefar Frost»), en sagn- og eventyrfigur som er vinterkonge og skogens mektige hersker i øst-slavisk folkediktning. ( på russisk) er også navnet på et kjent russisk folkeeventyr. Julenissen er en fantasiskikkelse med gamle hedenske og kristne røtter som er blitt et moderne symbol for jul Kong Vinter minner også om Jack Frost, en vinteralv eller snømannfigur i britisk folketro og amerikansk populærkultur. Petter Rimfrost er personifikasjon av kulde og rim i norske barneregler og liknende Den personifiserte vinteren kan på engelsk også kalles , som igjen er en variant av , den engelske julenissen. Det poetiske navnet Kong Bore er lånt fra Boreas, i gresk mytologi gud for den kalde nordavinden og den som bringer med seg vinteren. Bore er hentet via latin fra det greske som nettopp betyr «nordavind». Boreas var én av fire anemoi, greske vindguder. Han blir vanligvis framstilt som en sterk, gammel mann med vinger. Snømann er en enkel snøskulptur som særlig barn lager om vinteren. Skikkelsen har blitt symbol på snø og vinter og omtales i flere fortellinger og sanger for barn. Snø den gamle er en jotne som er vagt definert i norrøn mytologi men representerer en form for eldre naturguddom som synes å være en personifisering av snø. Han er sønn av Jokul eller Froste, og far til Torre («barfrost»), døtrene (gygene) Fonn («snøfonn »), Mjoll («fint snøfokk»), og Driva Snødatter («snødrev»), som alle synes å være aspekter av Snøs personifisering. I senere redegjørelser på 1200-tallet blir han forsøkt forklart som evhemerisme som en av de mytiske norske kongene, foruten også som en konge i Finland. General Vinter, General Snø og General Frost er kallenavn på russisk vinter, en vanlig forklaring på mislykkede militærinvasjoner i Russland, særlig under Napoleons felttog i Russland 1812 og på østfronten i første og andre verdenskrig. Yuki-onna er en kvinnelig ånd fra japansk mytologi som også personifiserer vinteren og særlig stormene da. Hun er en populær skikkelse i anime, manga og annen japansk populærkultur.